**ZAPISNIK 3. SJEDNICE UČITELJSKOG VIJEĆA**

održane 22. prosinca 2020. godine s početkom u 11,30 sati

na Zoom platformi.

Na sjednici su prisustvovali svi učitelji.

Prisutni učitelji: Sandra Šustereiter, Vilijana Šugar, Mirjana Siladić, Bartol Buljan, Ivana Katunar, Aleksandra Orbanić, Tamara Ignjatović, Domagoj Mišković, Samanta Stell, Andrea Viljanav, Matija Poropat, Anamarija Škara Youens, Andreja Široki, Marijana Gulić, Luka Šugar, Antonella Picinić, Saša Šolić, Hrvoje Hleb, Matea Beotić, Sanja Pančevski, Paolo Peruško, Suzana Ursić, Jerko Crljenko, Haris Brković, Jenny Brković, Alen Bernobić, Anamarija Lovrečić.

Opravdano odsutni učitelji: Sanel Jusić

Sjednica je započela u 11.30 sati.

Dnevni red :

1. **Usvajanje zapisnika 2. sjednice Učiteljskog vijeća**
2. **Napredak učenika u I. polugodištu**
3. **Razno**

Dnevni red usvojen je jednoglasno.

**Ad 1)** Ravnateljica je konstatirala da su svi učitelji dobili zapisnik 2. sjednice Učiteljskog vijeća uz poziv. Upitala je da li učitelji imaju primjedbe ili prijedloge uz zapisnik. Budući da primjedbi i prijedloga nije bilo zapisnik 2. sjednice Učiteljskog vijeća usvojen je jednoglasno.

**Ad 2)**  **Napredak učenika u I. polugodištu**

Ravnateljica je napomenula kako u prvom polugodištu nema zaključnih ocjena, ali da bi ocjene trebale biti ravnomjerno raspoređene po mjesecima u polugodištu kako bi se kontinuirano pratile ocjene učenika.

Ravnateljica je provjerila s komisijom za praćenje napretka učenika koji akceleriraju: Veronika Hrvatin, Lukrecija Skolan, Iva Barišić, Nika Tuntar. Učitelji su potvrdili napredak svih učenika.

Ravnateljica je istaknula važnost komunikacije s roditeljima dok u školi nemamo uvedenu e-pedagošku dokumentaciju, posebice praksu pojedinih učitelja da krajem svakog mjeseca kontaktiraju roditelje o napretku učenika. Važno je da roditelji budu upućeni u ocjene učenika, ponašanje učenika i marljivost te su učitelji potaknuti da budu inicijatori u suradnji s roditeljima.

Na upit ravnateljice o neopravdanim satima, učitelj Hrvoje Hleb napomenuo je da učenik Nino Basanić ima upisani 1 neopravdani izostanak. Ravnateljica je ponovila učiteljima odredbe Pravilnika o kriterijima za izricanje pedagoških mjera i podsjetila ih da učenici koji izostaju 0,5% od ukupnog broja sati tijekom nast. godine prema Pravilniku dobivaju pedagošku mjeru opomene te da ju svakako pravovremeno obavijeste o svakom neopravdanom izostanku učenika.

Učenica Tesa Beaković ima puno opravdanih izostanaka iz svih predmeta te je majka potvrdila da se učenica želi ispisati iz osnovne škole suvremenog plesa zbog gubitka interesa za plesnim obrazovanjem.

Ostali učitelji potvrdili su samo napredak, pozitivne ocjene i opravdane izostanke za sve učenike.

 **Ad 3) Razno**

Ravnateljica je istaknula kako je tijekom ovog polugodišta rad učitelja za veliku pohvalu te istaknula kako i od roditelja prima samo pozitivne povratne informacije o radu škole i komunikaciji s učiteljima škole.

Ravnateljica je upoznala učitelje s inventarom koji je bio potreban školi (snimač, instrumenti, ormari, oglasne ploče) kojeg smo uspjeli nabaviti tijekom ovog polugodišta za Školu. Napomenula je kako očekuje da će laptopi za sve učitelje uskoro stići i kako se kontinuirano radi na novoj mrežnoj stranici škole koja će biti ogledalo rada škole, učitelja i učenika te pridonijeti promociji rada škole. Također, planira se uvođenje e-dnevnika i učitelji će biti pravovremeno obaviješteni i educirani o korištenju istog.

Podsjetila je sve učitelje kako inventura škole treba biti završena do 31. 12. 2020. godine te zamolila sve učitelje da surađuju prilikom popisa inventara škole.

Učitelji i ravnateljica razgovarali su o dodjeli Oskara znanja, godišnje nagrade za učiteljicu Suzanu Ursić i božićnim koncertima učenika.

Ravnateljica se zahvalila cijelom kolektivu na suradnji, trudu i uspješnom završetku prvog polugodišta školske godine 2020./21.

Sjednica je završila u 12,30 sati.

 Zapisničar: Ravnateljica:

 Ana Horvatek Sanjica Sara Radetić

 \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/08

URBROJ:2167/01-57-34-01-20-2

Poreč,22. prosinca 2020. godine